ဤဗွီဒီယိုကိုကြည့်ခြင်းအားဖြင့် စိတ်**ထိခိုက်**နိုင်**မ**ည့် အ**တိတ်ဖြစ်ရပ်**များနှင့် ခံစားချက်များကို **ဖြစ်**စေနိုင်ပါသည်။

အခမဲ့၊ ယုံကြည်စိတ်ချရသောပံ့ပိုးမှုအတွက် ၁၈၀၀ ၇၃၇ ၃၇၇ ကို ဖုန်းခေါ်ပါ သို့မဟုတ် ဝက်ဘ်ဆိုက် [nationalredress.gov.au/support](http://www.nationalredress.gov.au/support) တွင် ကြည့်ရှုပါ။

နိုင်ငံလုံးဆိုင်ရာ နစ်နာဆုံးရှုံးမှုပြန်ကုစားရေး အစီအစဥ်ဆိုသည်မှာ အဖွဲ့အသင်းတစ်ခုအတွင်း ရှိနေစဥ် ကလေးဘဝ လိင်ပိုင်းဆိုင်ရာ မတရားပြုခြင်းခဲ့ရသူများအတွက်ဖြစ်ပါသည်။

၎င်းတွင် လိင်ပိုင်းဆိုင်ရာ မတရားပြုခြင်း ဖြစ်ပွားသည့်အခါ အဖွဲ့အ**သင်းနေရာအတွင်း** သို့မဟုတ် အဖွဲ့အ**သင်း**က ဦးစီးသည့် လှုပ်ရှားမှု**အ**တွင်**း** **ဥပမာ စခန်းချနေရာအတွင်း ဖြစ်ပွားခြင်း**များ ပါဝင်ပါသည်။

နိုင်ငံလုံးဆိုင်ရာ နစ်နာဆုံးရှုံးမှုပြန်ကုစားရေး အစီအစဥ်သည် ထိုလူများအား နစ်နာဆုံးရှုံးမှုပြန်ကုစားရေး ရယူရန် ကူညီပေးသည့်အပြင် အခမဲ့ ယုံကြည်စိတ်ချ ရသည့် နစ်နာဆုံးရှုံးမှုပြန်ကုစားရေး ပံ့ပိုးမှု လုပ်ငန်းများနှင့် ချိတ်ဆက်ပေးနိုင်ပါသည်။

နစ်နာဆုံးရှုံးမှုပြန်ကုစားရေးသည် ကလေးဘဝ လိင်ပိုင်းဆိုင်ရာ မတရားပြုခြင်းခဲ့ရသူများ၏ နစ်နာမှုများကို အသိအမှတ်ပြုပေးသည့်အပြင် တာဝန်ရှိ အဖွဲ့အစည်းများကို တာဝန်ခံစေပါသည်။

နစ်နာဆုံးရှုံးမှုပြန်ကုစားရေး ဆိုသည်မှာ **နစ်နာကြေး**၊ ဆွေးနွေးလမ်းညွှန်မှု ရယူခြင်းနှင့် စိတ်ပိုင်းဆိုင်ရာ ပံ့ပိုးမှု နှင့် အဖွဲ့အသင်းထံမှ တောင်းပန်ခြင်းကို ဆိုလိုသည်။

**သင် နိုင်ငံလုံးဆိုင်ရာ နစ်နာဆုံးရှုံးမှုပြန်ကုစားရေး အစီအစဥ်ကို စာရွက်ပုံစံ ဖြည့်စွက်ပြီး သို့မဟုတ်** MyGov ကတစ်ဆင့် အွန်လိုင်းပုံစံကိုဖြည့်စွက်ပြီး လျှောက်နိုင်ပါသည်။

သင် ဝက်ဘ်ဆိုက် nationalredress.gov.au မှ စာရွက်ပုံစံကို ဒေါင်းလုဒ်ဆွဲပြီး ရယူနိုင်ပါသည် သို့မဟုတ် သင့်ထံ စာရွက်ပုံစံကို စာတိုက်မှပို့ပေးရန် ဤအစီအစဥ်သို့ ၁၈၀၀ ၇၃၇ ၃၇၇မှတဆင့် ဖုန်းဆက်နိုင်ပါသည်။

နိုင်ငံလုံးဆိုင်ရာ နစ်နာဆုံးရှုံးမှုပြန်ကုစားရေး အစီအစဥ်ကို လျှောက်ထားခြင်းသည် အစဦးပိုင်း၌ စိတ်ဒုက္ခ အနည်းငယ် ရနိုင်ပါသည်။

လူအများစုသည် ၎င်းတို့ လျှောက်ထားမည်ကို မဆုံးဖြတ်မီ နစ်နာဆုံးရှုံးမှုပြန်ကုစားရေး ပံ့ပိုးမှု လုပ်ငန်းမှ တစ်ယောက်ယောက်နှင့် စကားပြောဆိုခြင်းမှာ အထောက်အကူပြုနိုင်ကြောင်း တွေ့ရှိရပါသည်။

ဤလုပ်ငန်းများသည် နိုင်ငံလုံးဆိုင်ရာ နစ်နာဆုံးရှုံးမှုပြန်ကုစားရေး အစီအစဥ်ကို သင် နားလည်အောင် ကူညီပေးနိုင်ပါသည်၊ ယုံကြည်စိတ်ချရပြီး စိတ်ပိုင်းဆိုင်ရာ ပံ့ပိုးမှုကို လုပ်ပေးနိုင်ပါသည်၊ ၎င်းအပြင် လျှောက်လွှာပုံစံကို သင့်အား ကူဖြည့်ပေးနိုင်ပါသည်။

လျှောက်သည့်အခါ သတိထားရမည့်အချက် အချို့ရှိပါသည်-

* သင်၏ကိုယ်ပိုင်အချိန်၌ အဆင်ပြေသလို လျှောက်ထားနိုင်ပါသည်။
* သင့်အနေဖြင့် ထုတ်ပြန်ချက်များ၊ အစီရင်ခံစာများ၊ ဓါတ်ပုံများ သို့မဟုတ် အခြား အထောက်အထားများ စုဆောင်းရန် မလိုအပ်ပါ၊ သို့သော် သင် ကြုံတွေ့ခဲ့ရသည့်အကြောင်းများကို အသေးစိတ်ကျနိုင်သမျှကျအောင် ထည့်သွင်းရေးသားပေးပါ။
* သင် ယုံကြည်ရသူတစ်ယောက်ကို ပုံစံကူဖြည့်စွက်ပေးစေရန် သို့မဟုတ် သင်နဲ့အတူ ကူပြီးရေးပေးရန် အကူအညီတောင်းခံနိုင်ပါသည်။
* ဤလူမှာ မိသားစုဝင်၊ မိတ်ဆွေ၊ တရားဝင် အုပ်ထိန်းသူ သို့မဟုတ် နစ်နာဆုံးရှုံးမှုပြန်ကုစားရေး ပံ့ပိုးမှု လုပ်ငန်းမှ တစ်စုံတစ်ယောက် ဖြစ်နိုင်ပါသည်။

လျှောက်လွှာပုံစံကို ဖြည့်စွက်နေသည့်အခါ အဖွဲ့အသင်းများအကြောင်းရေးပါ သို့မဟုတ် သင့်ကို လိ လိင်ပိုင်းဆိုင်ရာ မတရားပြုသူအကြောင်း ရေးပါ၊ ထို့ပြင် သင်ကြုံတွေ့ခဲ့ရသည့် လိင်ပိုင်းဆိုင်ရာ မတရားပြုခြင်းအကြောင်း ရေးပါ။

သင့်လျှောက်လွှာကို ကျွန်ုပ်တို့ထံ ပို့ပြီးသည့်နောက် ကျွန်ုပ်တို့ နောက်ထပ်အဆင့်အကြောင်းများ ပြောဆိုရန် သင့်ကို ဆက်သွယ်ပါမည်။

ယင်းနောက် ကျွန်ုပ်တို့ သင့်လျှောက်လွှာတွင်ဖော်ပြထားသည့် အဖွဲ့အစည်းတွေထံမှ အချက်အလက်များကို စုဆောင်းပါသည်။

ယင်းနောက် အ‌နှောင်အဖွဲ့ မရှိသော ဆုံးဖြတ်ချက်ချမှတ်ပေးသူတစ်ဦးသည် အချက်အလက်အားလုံးကို သုံးသပ်ပြီး အဖြေကို ဆုံးဖြတ်ပါမည်။

အ‌နှောင်အဖွဲ့ မရှိသော ဆုံးဖြတ်ချက်ချမှတ်ပေးသူများသည် အဖွဲ့အသင်းများနှင့် ဆက်စပ်မှု မရှိသည့် နောက်ခံအမျိုးမျိုးမှ အတွေ့အကြုံရင့်ကျက်ပြီး လေးစားရသည့် လူများဖြစ်ကြပါသည်။

လျှောက်ထားသူပုဂ္ဂိုလ်၏ အခြေအနေများအပေါ်မူတည်၍ လျှောက်လွှာစိစစ်ပေးခြင်းမှာ ၁၂ လ သို့မဟုတ် ပိုကြာနိုင်ပါသည်။

အလွန် နာမကျန်းဖြစ်နေသူများ သို့မဟုတ် အိုမင်းနေသူများထံမှ လျှောက်လွှာများကို ပို၍မြန်မြန် စိစစ်ပေးနိုင်ပါသည်။

နိုင်ငံလုံးဆိုင်ရာ နစ်နာဆုံးရှုံးမှုပြန်ကုစားရေး အစီအစဥ်သည် နစ်နာဆုံးရှုံးမှုပြန်ကုစားရေး ကမ်းလှမ်းချက်ကို သင် ရထိုက်ခွင့် ရှိသည် မရှိသည် ဆိုသည်ကိုအကြောင်းကြားပေးရန် သင့်ကိုဆက်သွယ်ပါမည်။

အကယ်၍ ဆုံးဖြတ်ချက်အဖြေကို သင် မကျေနပ်ပါက ပြန်လည်သုံးသပ်မှုကို

အ‌နှောင်အဖွဲ့ မရှိသော ဆုံးဖြတ်ချက်ချမှတ်ပေးသူ နောက်ထပ်တစ်ယောက်ဆီ သင် ပြန်လည်သုံးသပ်ခိုင်းနိုင်ပါသည်။

သင်လုပ်နိုင်တဲ့နည်းလမ်းများအကြောင်း ပိုမိုသိရှိလိုပါက သို့မဟုတ် နစ်နာဆုံးရှုံးမှုပြန်ကုစားရေး ပံ့ပိုးမှု ဝန်ဆောင်လုပ်ငန်းများနှင့် ချိတ်ဆက်လိုပါက ဖုန်း ၁၈၀၀ ၇၃၇ ၃၇၇ ကို တနင်္လာ- သောကြာ နံနက် ၈ နာရီ- ညနေ ၅ နာရီအတွင်း ဆက်သွယ်ပါ သို့မဟုတ် ဝက်ဘ်ဆိုက် nationalredress.gov.au တွင် ဖတ်ရှုပါ။